**Tehniskā specifikācija cenu aptaujai “Gāzes katla uzstādīšanas būvprojekta izstrāde administrācijas ēkas apkurei Kārklu ielā 24, Daugavpilī”,**

**identifikācijas numurs ASDS/2019/68.**

1. Projekta mērķis: Autonomā administrācijas ēkas Kārklu ielā 24, Daugavpilī apkure ar gāzes katla palīdzību.

2. Gāzes katla uzstādīšanas vieta – administrācijas ēkas siltummezglā.

3. Projektā jāparedz pārbūvēt administrācijas ēkas siltummezglu, izbūvēt pilnībā automatizētu gāzes katlu ar nepieciešamo aprīkojumu un sistēmām, gāzes katla pieslēgšanu pie ēkas iekšējās siltumcauruļvadu sistēmas un gāzes maģistrāles pieslēgšanu no gāzes katla līdz pilsētas gāzes tīkliem, kā arī rezerves katla uzstādīšanu un pieslēgšanu pie ēkas iekšējās siltumcauruļvadu sistēmas, kā arī elektriskā boilera uzstādīšanu siltaūdens apgādei.

4. Projektēšana veicama, izmantojot mūsdienu labāko praksi. Projekta dokumentācijai pilnībā jāatbilst Latvijas Republikas būvniecības normatīvajiem aktiem, būvnormatīviem, kā arī Latvijas Republikas, Eiropas un Starptautiskajiem standartiem.

5. Projektēšanas kritērijiem, kas izklāstīti šajā dokumentā, ir tikai ieteikuma raksturs. Sagatavojot šī projekta dokumentāciju, Uzņēmējam jānoskaidro prasības, kuras saskaņā ar Latvijas Republikas normatīvajiem aktiem izvirzījušas visas iesaistītās valsts un pašvaldības iestādes un uzņēmumi, un jāiestrādā tās projekta dokumentācijā.

6. Aprīkojums ir jāizvēlas tāds, kas atbilst komplektācijas apjomiem un ekspluatācijas iespējām, un lai tiktu nodrošināta augsta darboties spēja. Gāzes katls ir jāprojektē, lai tas darbotos visā āra gaisa temperatūru amplitūdā, un tam visu laiku ir jādarbojas bez operatora tiešas iejaukšanās tā darbībā un ar minimālu apkopes darbu izpildes nepieciešamību.

7. Projektā jāparedz pārbūvēt administrācijas ēkas siltummezglu, izbūvēt pilnībā automatizētu gāzes katlu (t.sk., rezerves katlu) nepieciešamo aprīkojumu un sistēmām un gāzes maģistrāles pievadu.

8. Prasības būvprojekta izstrādei:

- Veikt administrācijas ēkas un ēkas siltummezgla telpu vispārējo apskati, jāaprēķina ēkas apkures platību un pamatojoties uz to, jānosaka gāzes katla un elektriskā boilera jauda;

- Paredzēt esošās siltummezgla telpas pārbūves projekta izstrādi ar demontāžas darbiem (ja nepieciešams);

- Paredzēt gāzes maģistrāles pieslēgšanu no pilsētas maģistrālēm;

- Veikt tehnisko noteikumu un nepieciešamo dokumentu saņemšanu no atbildīgajām iestādēm;

- Tehniskā būvprojekta izstrādi veikt saskaņā ar šīs specifikācijas un spēkā esošo normatīvo aktu prasībām un nosacījumiem;

- Akceptēt būvprojektu Daugavpils pilsētas pašvaldības Būvvaldē;

- Būvprojektu saskaņot ar Pasūtītāju, visiem inženierkomunikāciju turētājiem un trešajām personām, kuru īpašuma tiesības tiek skartas.

- Nodrošināt autoruzraudzību, t.sk., būvprojekta izmaiņas autoruzraudzības ietvaros kā arī mezglu un detalizāciju izstrādāšanu būvprojekta risinājumiem;

9. Projektēšanas gaitā paredzēt vides aizsardzības prasību nodrošināšanu:

- Vides aizsardzības jomā visām siltummezglā uzstādītājām iekārtām un aprīkojumam jāatbilst Eiropas standartiem un Latvijas Republikā spēkā esošajiem likumiem un normatīvajiem aktiem;

- trokšņa līmenim ēkās, pie iekārtām vai ārpus telpām esošo iekārtu tuvumā, ir jāatbilst Latvijas un/vai Eiropas spēkā esošajām normām.

10. Projektā paredzēt aprīkojumu un būvdarbu izmaksas aprēķinu.

 Projektētājs ir pilnībā atbildīgs par projektējamo gāzes iekārtu un visu inženiersistēmu tehniskas un drošības parametru aprēķināšanu un iekļaušanu izstrādājamā tehniskā būvprojekta apjomā, kā arī par to, ka būvprojekts saņems visus saskaņojumus, ko pieprasīs iesaistītās un/vai atbildīgās institūcijas.

11. Pretendentam savā Finanšu piedāvājumā jānorāda plānveida apkalpošanas cenu, ārpusplāna izsaukuma cenu un meistara darba stundas izmaksas ārpusplāna izsaukuma gadījumā. Visām transporta izmaksām jābūt iekļautām pakalpojumu cenā. Pretendentam jāpiedāvā visas pozīcijas. Piedāvājumu vērtēšanas kritērijs ir zemāka līgumcena.

12. Apmaksas termiņš – 15 kalendāras dienas no Akta par izpildītiem darbiem un attiecīgas pavadzīmes parakstīšanas brīža.

13. . Gadījumā, ja pārbaudot Pretendenta Finanšu piedāvājumu, ir konstatēts ka Finanšu piedāvājums ir neatbilstoši noformēts, AS „Daugavpils satiksme” ir tiesīgs izslēgt Pretendenta Finanšu piedāvājumu no tālākas vērtēšanas. Aritmētisko kļūdu konstatēšanas gadījumā, AS „Daugavpils satiksme” tos izlabo, rakstiski informējot par to Pretendentu, nosūtot vēstuli pa e-pastu. AS „Daugavpils satiksme” nepārbauda Finanšu piedāvājumus kuri ir izslēgti no tālākas vērtēšanas.

14. Pasūtītājs izslēgs pretendentu, kuram būtu piešķiramas līguma slēgšanas tiesības, no dalības iepirkumā, ja:

14.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts;

14.2. Ja Pasūtītājs konstatē, ka Ministru kabineta noteiktajā informācijas sistēmā saskaņā ar Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā ievietoto informāciju pretendentam vai piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 eiro, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 euro. Ja noteiktajā termiņā apliecinājums nav iesniegts, Pasūtītājs pretendentu izslēdz no dalības cenu aptaujā.

15. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā cenu aptaujas procedūrā.

16. Finanšu piedāvājums jāiesniedz: līdz **24.10.2019. plkst. 10.00.** Ja Finanšu piedāvājums iesniegts pēc norādītā piedāvājumu iesniegšanas termiņa beigām, to nereģistrē un atdod vai nosuta atpakaļ Pretendentam.

17. Kontaktpersona – AS „Daugavpils satiksme” enerģētiķis V.Šops, tālr. 22332112.

***Finanšu piedāvājums***

cenu aptaujai “**Gāzes katla uzstādīšanas būvprojekta izstrāde administrācijas ēkas apkurei Kārklu ielā 24, Daugavpilī**”

**id Nr. ASDS/2019/68**

|  |
| --- |
| Uzņēmuma rekvizīti |
| Nosaukums |  |
| Reģ. numurs |  |
| Juridiskā adrese |  |
| Bankas nosaukums |  |
| Konta numurs |  |
| Tālruņa numurs |  |
| E-pasta adrese |  |

|  |  |  |  |
| --- | --- | --- | --- |
| Nr.p/k | Pakalpojuma veids | Mērv. | Cena EUR, Bez PVN |
| 1. | Būvprojekta izstrāde |  |  |
| **Kopēja cena ( EUR bez PVN)** |
| Izpildes termiņš  | **3 (trīs) mēneši pēc līguma noslēgšanas brīža** |
| Papildus piedāvājumi | (*aizpilda pretendēts*) |
|  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (datums) (vieta)

Ar savu parakstu apliecinām, ka piedāvātais pakalpojums pilnīgi atbilst tehniskās specifikācijas prasībām un uzņēmumam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (Pielikumā Pilnvara) šajā cenu aptaujas procedūrā.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (amats, paraksts, v. uzvārds, kontakttālrunis)

 z.v.